Klinički bolnički centar Sestre milosrdnice, Zagreb, Vinogradska cesta 29, objavljuje

# Temeljem članka 182. Zakona o zdravstvenoj zaštiti (Narodne novine br. 100/18, 125/19, 147/20), Pravilnika o mjerilima za prijam specijalizanata (Narodne novine br. 83/15), a sukladno Planu specijalizacija za 2021. odobrenog dopisom Ministarstva zdravstva klasa: 131-01/21-01/150 ur. broj: 534-07-2-3/7-21-02 od 7. lipnja 2021. ravnatelj Kliničkog bolničkog centra raspisuje

## N A T J E Č A J

**za zasnivanje radnog odnosa zbog provođenja specijalističkog usavršavanja**

**magistra medicinske biokemije na specijalizaciji iz medicinske biokemije i laboratorijske medicine u Klinički zavod za kemiju; lokacija Vinogradska c. 29**

**- 1 izvršitelj**

Uvjeti

* završen integrirani prediplomski i diplomski sveučilišni studij medicinske biokemije,
* odobrenje za samostalan rad (licenca) / potvrda komore da su predani dokumenti za izradu odobrenja za samostalan rad (licence).

U prijavi na natječaj pristupnici trebaju uz životopis i zamolbu (obavezno navesti adresu elektroničke pošte, broj mobitela i numerirani popis priložene dokumentacije) dostaviti neovjerene preslike slijedećih dokumenata:

1. dokaza o državljanstvu,
2. osobne iskaznice,
3. vjenčanog ili rodnog lista i sl. (ukoliko osobni podaci nisu istovjetni na priloženim dokumentima)
4. potvrde o nekažnjavanju (ne starije od šest mjeseci)
5. diplome,
6. prijepisa položenih ispita na studiju,
7. uvjerenja o položenom stručnom ispitu (za sve pristupnike koji su upisali fakultet prije akademske godine 2013./2014.),
8. važećeg odobrenja za samostalni rad.

Radi utvrđivanja redoslijeda, pristupnici uz prijavu dostavljaju i:

1. neovjerenu presliku potvrde o općem prosjeku ocjena tijekom studija i duljini trajanja studija,
2. neovjerenu presliku nagrade za vrijeme studija,
3. neovjerenu presliku potvrde o statusu poslijediplomskog doktorskog studija,
4. popis i presliku objavljenih radova s područja struke s naznakom mjesta i godine objave. Priložene preslike objavljenih radova biti će pregledane i bodovane.
5. neovjerenu presliku ugovora o radu ako je pristupnik radio u primarnoj zdravstvenoj zaštiti / bolničkoj zdravstvenoj ustanovi,
6. potvrdu od Hrvatskog zavoda za mirovinsko osiguranje o evidentiranom stažu (iz kojeg se vidi početak i kraj radnog staža), izdanu u natječajnom roku, ako je pristupnik radio u primarnoj zdravstvenoj zaštiti / bolničkoj zdravstvenoj ustanovi.

Prema Zakonu o ravnopravnosti spolova (NN 82/08, 69/17) na ovaj natječaj mogu se prijaviti osobe oba spola.

Pozivaju se kandidati koji ostvaruju prednost pri zapošljavanju sukladno članku 48. Zakona o civilnim stradalnicima iz Domovinskog rata (NN 84/21) da dostave dokaze iz članka 49. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Pozivaju se pristupnici koji ostvaruju prednost pri zapošljavanju sukladno čl.102. st. 1-3 Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) da dostave dokaze iz čl. 103., st.1. navedenog zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Pristupnici koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Napomena: Prijavom na natječaj dajete privolu za obradu Vaših osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka KBC Sestre milosrdnice jamči svakom prijavljenom kandidatu da će dostavljenu dokumentaciju koristiti isključivo u svrhu provođenja postupka zapošljavanja. Sve pristigle prijave adekvatno će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva.

Prijave s potrebnom dokumentacijom o ispunjavanju uvjeta iz natječaja podnose se Kliničkom bolničkom centru Sestre milosrdnice, Zagreb, Vinogradska cesta 29, poštom (ako se podnose zadnji dan poslati preporučeno) ili osobnom dostavom na urudžbeni zapisnik, s naznakom «Natječaj za specijalizaciju» u roku od 8 dana od objave natječaja.

Nepravodobne i nepotpune prijave neće se razmatrati.

Sa svim pristupnicima obavit će se **psihološko testiranje**.

Pozivi za testiranje biti će objavljeni na internetskoj stranici [www.kbcsm.hr](http://www.kbcsm.hr).

Nakon testiranja sa svim pristupnicima obavit će se razgovor. Na razgovoru su pristupnici obvezni Povjerenstvu predočiti izvornike dokumenata, ako to od njih Povjerenstvo zatraži.

O **terminima razgovora** i objavljivanja liste rezultata svaki pristupnik će biti obaviještenputem **elektroničke pošte** pa je obavezno na zamolbi navesti adresu elektroničke pošte i telefonski broj na kojem je pristupnik dostupan.

Odluka o izboru specijalizanata javno se objavljuje na oglasnoj ploči i na internetskoj stranici Kliničkog bolničkog centra Sestre milosrdnice, Zagreb, Vinogradska cesta 29 – [www.kbcsm.hr](http://www.kbcsm.hr).

S izabranim pristupnikom sklapa se Ugovor o radu uz ugovorni probni rad u trajanju od šest mjeseci i Ugovor o međusobnim pravima i obvezama.

Klinički bolnički centar Sestre milosrdnice pridržava pravo poništenja natječaja u cijelosti ili djelomično bez obrazloženja.